TATA PANGIBADAH MINGGU 4 DESEMBER 2022 JAM 09.00 PANGAJENG-AJENG KANGGÉ SADAYA TITAH (Sakramèn Bujana Règulèr) PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Berkahipun Gusti tan kendhat lumèbèr ing gesang kita. Panjenenganipun, Sang Sumbering Katresnan tuwin Pangajeng-ajeng, tansah rawuh saha maringaken grengseng wonten ing gesang kita. Sumangga kanthi sokur saha sukarena kita sowan ing ngarsan-Ipun Gusti. Pasamuwan ngidungaken KPJ 9 HÉ, SARUPANING PRA UMAT Hé, sarupaning pra umat, padha mujia mring Allah. Hé, sakèhing para bangsa, asmané padha luhurna. (Pasrah tinampi Kitab Suci, laré-laré Sekolah Minggu tumuju sangajenging sanctuary) Wit sih-kadarmané Allah, luwih gedhé tumrap kita, langgeng kasetyané Allah, mila pinuji-pujia. VOTUM PF : Pangibadah Minggu Adven kaping kalih punika lumampah ing salebeting pengaken kita sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer PANGAJENG-AJENG KANGGÉ SADAYA TITAH. Waosan Kitab Suci kapethik saking Matius 3:1-12. (PF mberkahi laré-laré Sekolah Minggu) PF : Anak-anak kang daktresnani, "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga- muga kowé padha ngoyoda lan tetalesa sajroning katresnan." Komisi Liturgika GKJ Kabluk Semarang -- 1
(Laré sekolah minggu tumuju ruang Ibadah Anak) Pasamuwan ngidungaken KPJ 23. PUJI MRING ALLAH Puji mring Allah, Pangéran Kang Mahawisesa. Muji ramnya, binarung lan sawernining gangsa. Pangidungnya klayan bingah ing manah, nggunggung Gusti ning pratitah. Puji mring Allah kang sung tentrem-raharja nyata. Tansah ngganjar begja mring tyang kang sèstu pracaya. Dadya dilah, andel-andel satuhu. Pujinen lan trusing kalbu! Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI PF : Waosan Kitab Suci kapethik saking MATIUS 3:1-12 1 Ing nalika semana Nabi Yohanes Pembaptis rawuh ing ara-ara samun ing tanah Yudéa, lan memulang ana ing kono. 2 Pangandikané: "Padha mratobata saka dosa- dosamu, awit sedhéla engkas Gusti Allah kersa ngedegaké Kratoné!" 3 Nabi Yohanes kuwi pancèn wong sing wis diweca rawuhé déning Nabi Yésaya mengkéné: "Ana wong nguwuh-uwuh ing ara-ara samun, 'Padha nyawisna dalané Pangéran; lencengna lan ratanen dalan sing bakal diambah.'" 4 Nabi Yohanes kuwi agemané digawé saka wulu unta. Sabuké saka lulang. Sing didhahar walang lan madu alas. 5 Akèh wong sing marani Nabi Yohanes mau, saka kutha Yérusalèm, saka tanah Yudéa lan saka wilayah sakiwa-tengené Kali Yardèn. 6 Wong-wong mau padha ngakoni dosa-dosané, banjur padha dibaptis déning Nabi Yohanes ing Kali Yardèn. 7 Uga akèh wong Farisi lan wong Saduki sing padha teka marani Nabi Yohanes, nyuwun dibaptis. Nalika Nabi Yohanes pirsa wong-wong mau, banjur ngandika: "Kowé anak ula, sapa sing akon kowé padha nyingkiri bebenduné Gusti Allah marang kowé? 8 Buktèkna srana kelakuanmu yèn kowé wis mratobat temenan. 9 Lan aja ngira yèn kowé bisa mbeneraké awakmu dhéwé ana ing ngarsané Gusti Allah srana muni: 'Aku rak tedhak-turuné Abraham.' Ngertia, yèn Gusti Allah kwaos nganakaké turuné Abraham saka watu-watu iki! 10 Wadungé wis cumepak kanggo negor wit ing poking oyodé. Saben wit sing ora ngetokaké woh becik, bakal ditegor lan dibuwang ing geni. 11 Aku mbaptis kowé nganggo banyu kanggo mretandhani yèn kowé wis mratobat ninggal dosa-dosamu; nanging Panjenengané kang bakal rawuh sapungkurku, kuwi sing bakal mbaptis kowé srana Roh Suci lan geni. Panjenengané luwih kwasa ketimbang aku. Senajan mung nguculi trumpahé waé aku ora pantes. 12 Panjenengané wis ngasta tampah kanggo napèni, lan lesungé bakal dikeludi nganti resik. Berasé bakal diklumpukaké ana ing lumbung, nanging mrambuté bakal diobong ing geni sing ora bisa sirep." Komisi Liturgika GKJ Kabluk Semarang -- 2
Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Maranatha! U KHOTBAH. "PANGAJENG-AJENG KANGGÉ SADAYA TITAH" : (ngidungaken KJ 473b) MARANATHA, MARANATHA, MARANATHA! WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang nggesangi pangajeng-ajeng kanggé sadaya titah ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah PANDONGA (déning PF) P E L A D O S A N M É J A SAKRAMÈN BUJANA ▪ PRATÉLAN PPS : Ing samangké kita badhé nampèni paladosan Sakramèn Bujana. Gusti Yésus piyambak ingkang mranata lan dhawuh supados tansah ngènget-ènget pangurbananipun kanthi paladosan Sakramèn Bujana. Ing wekdal dalu ndungkap Panjenenganipun sinalib, Panjenenganipun mundhut roti, nyuwil- nyuwil roti wau lan maringaken dhateng para siswa sarta ngandika: "Iki badan-Ku kang kaulungaké marga saka kowé; iki minangka pangéling- éling marang Aku". Sasampunipun punika Panjenenganipun mundhut tuwung unjukan, ngucap sokur, lan maringaken tuwung wau dhateng para siswa sarta ngandika: "Iki getih-Ku, getihing prajanjian kang kawutahaké kanggo wong akèh minangka pratandha pangapuraning dosa". Sakramèn Bujana ngèngetaken kita dhateng pakaryan kawilujengan saking Gusti Allah, bilih patunggilan kita mujudaken kaluwarganing Allah, dhateng bujana ing sampurna ing swarga, saha bab martosaken sédanipun Sang Kristus ngantos dumugi rawuhipun malih. Mila, sadèrèngipun kita nampèni Sakramèn Bujana, sumangga sepisan malih ndadar dhiri kita piyambak-piyambak srana pitakèn mekaten : 1. Punapa kita saèstu ngrumaosi kawontenan kita ingkang mboten kuwagang ngluwari dhiri kita saking dosa, ananging awit sih rahmatipun Gusti kita kawilujengaken lumantar pangurbananipun Gusti Yésus Kristus..? 2. Punapa kita saèstu gadhah tekad masrahaken dhiri dhumateng Gusti Allah srana nglampahi gesang anyar ing salebeting tuntunanipun Sang Roh Suci minangka atur panuwun awit rahmat kawilujengan peparingipun Gusti..? Sumangga ngeningaken dhiri ing salebeting pandonga : Komisi Liturgika GKJ Kabluk Semarang -- 3
Kawula sowan ngluhuraken Allah saha mbekta pangucap sokur kawula. Kanthi pangandika, Paduka sampun nitahaken samukawis sadaya kanthi prayogi. Paduka nitahaken manungsa minangka gambar pasemon Paduka kanggé nélakaken kamulyan Paduka. Paduka maringaken Sang Kristus minangka margining kayektèn lan gesang, ingkang karsa nampèni baptisan tuwin kasucèn minangka abdi Paduka kanggé martosaken kabar kabingahan dhateng ingkang ringkih. Wonten ing bujana ingkang sampun dipun warisaken Sang Kristus punika, kawula ngènget-ènget séda tuwin wungunipun Sang Kristus, sarta mahargya karawuhan-Ipun minangka roti tuwin anggur. Sesarengan kaliyan tiyang pitados, kawula ngluhuraken Asma Paduka. Pasamuwan ngidungaken KPJ 152. RAMA KAWULA KANG WONTEN ING SWARGA Rama kawula kang wonten swarga, ingkang asma kasucèkna Kraton Paduka rawuh, karsa Paduka klampah ing bumi kadya anèng swarga Ing dinten sapunika sinunga cekap rejeki, kula kaapuntenna, kadya kula ugi ngapunteni tyang kalepatan Sampun nandukken kula dhateng panggodha, kalepasna kula saking piawon. Jer Gusti kang kagungan kraton, lan wisésa, sarta kamulyannya ngantos slami- laminya. Amin. Amin. ▪ TENTREM RAHAYU PPS : Gusti sampun ngapunteni lan nunggilaken kita. Awit saking punika sumangga kita gesang ing salebeting tentrem rahayu saha sami déné ngapunteni. Tentrem-rahayunipun Gusti wontena ing panjenengan! U : WONTENA ING PANJENENGAN UGI! Pasamuwan ngidungaken TENTREM RAHARJA (2X) Tentrem raharja sing Gusti kita, tumrah mring kita. Tentrem raharja sing Gusti kita, tumrah mring kita. Pelados Sakramèn tumuju ing Méja Bujana ▪ PROSÈSI ROTI LAN ANGGUR PPS : Roti lan anggur punika dados lambang Sarira tuwin Rah-ipun Sang Kristus ingkang sampun kinurbanaken kanggé kawilujenganing jagad. Sumangga kita ngèngeti Gusti Yésus ingkang wonten ing swarga lan mestèkaken bilih gesang kita tansah rinimat ing katresnanipun. Amin. ▪ PALADOSAN ROTI PPS : (Sinambi nyuwil-nyuwil roti) Roti lan sampun panjenengan tampèni punika dados pratandha patunggilan kita kaliyan sariranipun Sang Kristus. ingkang kacuwil-cuwil ▪ PALADOSAN ANGGUR PPS : (Sinambi ngesokaken anggur) Anggur ingkang kawutahaken lan sampun panjenengan tampèni punika dados pratandha patunggilan kita kaliyan rahipun Gusti Yésus Kristus. Komisi Liturgika GKJ Kabluk Semarang -- 4
▪ NEDHA ROTI LAN NGUNJUK ANGGUR PPS : Kanthi ngèngeti lan pitados, bilih sarira tuwin rahipun Sang Kristus sampun kinurbanaken dados tebusan ingkang sampurna ngluwari kita saking dosa, sumangga kita nedha roti lan ngunjuk anggur punika. NEDHA ROTI LAN NGUNJUK ANGGUR SESARENGAN - ▪ PAMUJI SOKUR (déning PF) Dhuh nyawaku, saosa puji marang Pangeran Yéhuwah! He isining batinku kabèh memujia marang asmané kang suci! Dhuh nyawaku, saosa puji marang Pangéran Yéhuwah, lan aja lali marang sakèhing kasaénané! Panjenengané kang ngapura sakèhé kaluputanmu lan maluyakaké sakèhé lelaramu. Kang ngentas uripmu saka ing kubur, lan makuthani kowé klawan kadarman lan kawelasan, kang maregi kekarepanmu kalawan apa kang becik, temah kowé kaenomaké manèh kaya manuk garudha. Pangéran Yéhuwah iku ambek welasan lan ambek asih, gedhé sabaré lan lubèr sih- susetyané, ora tansah ndedukanni, enggoné duka ora sing salawasé. Kang katandukaké marang kita, ora timbang karo dosa kita, enggoné paring piwales marang kita, ora ing saboboté kaluputan kita; nanging sepira dhuwuré langit ngungkuli bumi, iya semono gedhéné sih-kadarmané tumrap kang ngabekti marang Panjenengané; sepiro dohé wétan saka ing kulon, iya semono enggoné nebihaké panerak kita saka ing kita. Kayadéné bapa enggoné duwé piwelas marang anak-anaké, iya kaya mengkono Yéhuwah enggoné paring piwelas marang para wong kang ngabekti marang Panjenengané. Mulane aku arep tansah nyritakake puji kamulyaning Pangéran ing samengko tumeka ing salawas-lawasé. Amin. (Pendéta Pelados Sakramèn tumuju mimbar, déné Pendamping nutup méja bujana) PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Mazmur 54:8 makaten: "Kawula badhé nyaosi kurban kanthi éklasing manah, dhuh Yéhuwah, kawula badhé memuji asma Paduka, amargi asma Paduka punika saé." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Komisi Liturgika GKJ Kabluk Semarang -- 5
Pasamuwan ngidungaken KPJ 176. PADHA SAOSA PUJI SOKUR Padha saosa puji sokur marang Allah Kang Mahaluhur; Wulang bab asmané suci, dèn gelarna anèng bumi. Pangwasané disuwurna, anèng tengahé pra bangsa. (bokor pisungsung kaaturaken majeng) Yéhuwah ngèngeti sabdané lan prasetyané mring abdiné, Kalawan bungah umaté dèn irid dhateng tanahé; Supaya anetepana lan ngèstokna pranatannya. DONGA PUNGKASANING PANGIBADAH PF : Ngaturaken panuwun awit panuntun Paduka ing suruting pangibadah punika, saking wiwitan dumugi pungkasan. Saha ngaturaken panuwun awit pangrimating kapitadosan awujud Sakramen Bujana ingkang mujudaken katresnan Paduka dhateng kawula. Nyuwun panuntun ing lampah gesang padintenan kawula. Mugi kawula saged dados brayat ingkang andum katresnan dhateng sesami. Ing Sang Kristus kawula ndedonga. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Sumangga kita gesangi pangibadah kita ingkang sejati wonten ing padintenaning gesang kita. Tansaha ngandhemi pangajeng-ajeng panjenengan, saha samia andum pangajeng-ajeng menika dhateng sesami panjenengan, miwah dhateng sadaya titah ingkang wonten. Pasamuwan ngidungaken KPJ 439. ING JAGAD KANG PETENG Ing jagad kang peteng krana dosa, kathah tyang kang ngresula. Karana panandhang, samya nggresah miwah semplah ing manah. Reff. Sumangga, Gusti ngagem kawula, mrih ngèngetna para kanca, sengkut makarya nglawan godha dadosa berkah tumrap tyang kathah. Ngundhangna Injil Kratoning Swarga, kinanthia pandonga, mrih luwar saking kwasaning dosa, wah gesangnya sembada. Reff. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Komisi Liturgika GKJ Kabluk Semarang -- 6
Pasamuwan ngidungaken KPJ 431. GUSTI ADHAWUH Gusti adhawuh yèn kita sami kinèn kadya lilin kang amadhangi supaya saben wong padhang ing ati, wah anggluhuraké Hyang Ma suci Saka suwarga Gusti mirsani ngendi lilin kang bentèr lan kang mati. Gusti ya mirsa, apa kita iki urip kadya lilin kang madhangi. Komisi Liturgika GKJ Kabluk Semarang -- 7